open-index/open-wikipedia-markdown huggingface dataset:
Ευνίκη Μ-61 (ναρκοθέτις)

Η Ναρκοθέτις **Ευνίκη Μ-61** (πρώην *USS AMS-75*, *USS MSC-75* και *Gelso M5509*) ήταν αμερικανικό πολεμικό πλοίο το οποίο προσχώρησε στο Ιταλικό Πολεμικό Ναυτικό και στη συνέχεια στο Ελληνικό Πολεμικό Ναυτικό.

## Ιστορία
Ναυπηγήθηκε το 1954 στις Ηνωμένες Πολιτείες Αμερικής ως «*USS&nbsp;AMS-75*», στα ναυπηγεία "Henry C. Grebe and Co., Inc." στο Σικάγο του Ιλλινόις, εντός του πλαισίου ενός προγράμματος παραγωγής δύο σειρών από 17 και 19 μονάδες πλοίων αντίστοιχα. Στις 7&nbsp;Φεβρουαρίου 1955, ανακατατάχθηκε από το Πολεμικό Ναυτικό των ΗΠΑ σε παράκτιο ναρκαλιευτικό, υπό το νέο του όνομα «*USS&nbsp;MSC-75*».

### Μετάταξη στην Ιταλία
Το πλοίο στη συνέχεια παραδόθηκε στο Ιταλικό Πολεμικό Ναυτικό ως μέρος της Αμερικανικής βοηθείας και μετονομάστηκε ως «*Gelso*» *M&nbsp;5509*, ονομασία που προέρχεται από την ιταλική λέξη *gelso* που σημαίνει *μουριά*. Το 1984 μετετράπηκε από ναρκαλιευτικό σε ναρκοθηρευτικό τύπου *Castagno* αλλάζοντας το παλαιό *USQ-1* σονάρ με το νέο *SQQ-14* και δημιουργώντας εγκαταστάσεις τόσο για δύτες όσο και για ναρκοθηρευτικές τηλεχειριζόμενες υποβρύχιες συσκευές. Μετά τη λήξη της υπερεσίας του πλοίου στο Ιταλικό Πολεμικό Ναυτικό παραχωρήθηκε στο Ελληνικό Πολεμικό Ναυτικό.

### Μετάταξη στην Ελλάδα
Το πλοίο παραλήφθηκε στην Ιταλία από τον Πλωτάρχη N. Γούργουρη στις 10 Οκτωβρίου 1995. Εντάχθηκε στον ελληνικό στόλο και μετονομάστηκε εκ νέου σε «*Ευνίκη*» *Μ-61*. Μαζί με το δίδυμό του πλοίο «*Ερατώ*» *Μ-60* απετέλεσαν τα πρώτα ναρκοθηρευτικά του Ελληνικού Πολεμικού Ναυτικού. Ανήκε στη δύναμη της Διοίκησης Ναρκοπολέμου. Μετά από δέκα χρόνια υπηρεσίας και αφού έλαβε μέρος σε Εθνικές αλλά και συμμαχικές ασκήσεις και επιχειρήσεις, διανύοντας συνολικά 45.440 ναυτικά μίλια στο διάστημα αυτό, το πλοίο «*Ευνίκη*» *Μ-61* παροπλίσθηκε στις 24 Φεβρουαρίου 2005 στο πλαίσιο του εκσυγχρονισμού του ελληνικού στόλου.

## Πλοία με το όνομα «''Ευνίκη''»
Το ναρκοθηρευτικό «*Ευνίκη*» *Μ-61* είναι το δεύτερo κατά σειρά από τα δύο πλοία συνολικά που φέρουν το όνομα αυτό. Το πρώτο πλοίο ήταν η πυραυλάκατος «*Ευνίκη*» *Ρ-55* που ενετάγη το 1972 και μετονομάσθηκε το 1976 σε «Αρλιώτης».

## Παραπομπές


Κατηγορία:Ελληνικές Ναρκοθέτιδες
Κάβος

Με το όνομα **Κάβος** είναι γνωστοί οι οικισμοί:

*Κάβος Αίγινας
*Κάβος Εύβοιας
*Κάβος Ισθμίας Κορινθίας
*Κάβος Κέρκυρας
*Κάβος Κόρφου Κορινθίας

Κατηγορία:Αποσαφηνίσεις ελληνικών τοπωνυμίων
Ελαιών

Με το όνομα **Ελαιών** ή **Ελαιώνας** είναι γνωστοί οι οικισμοί:

*Ελαιώνας Σερρών
*Ελαιώνας Αχαΐας
*Ελαιώνας Εύβοιας
*Ελαιώνας Ηλείας
*Ελαιώνας Φωκίδας
*Ελαιώνας Χαλκιδικής
*Ελαιώνας (Αθήνα)

Κατηγορία:Αποσαφηνίσεις ελληνικών τοπωνυμίων
Καλάμι (αποσαφήνιση)

Με το όνομα **καλάμι** υπάρχουν τα:

*Καλάμι, ή καλαμιά, κοινή ονομασία φυτών με μακρύ, συμπαγή ή κοίλο ή ξυλώδη βλαστό
* Καλάμη των σταχύων
* Καλαμίνη γραφίς
* Καλάμι, το αλιευτικό όργανο που χρησιμοποιείται για ψάρεμα

## Οικισμοί
*Καλάμι Ηρακλείου
*Καλάμι Κέρκυρας
*Καλάμι Λακωνίας
*Καλάμι Μεσσηνίας
*Καλάμι Πάρου
*Καλάμι Απτέρων Χανίων
*Καλάμι Δελιανών Χανίων

## Δείτε επίσης
* Καλαμιά (τοπωνύμιο)

Κατηγορία:Αποσαφηνίσεις ελληνικών τοπωνυμίων
Ιταλικό πρωτάθλημα ποδοσφαίρου ανδρών 2011-2012

Το **Ιταλικό πρωτάθλημα ποδοσφαίρου ανδρών 2011-2012** ήταν το 80ό πρωτάθλημα της Σέριε Α από τότε που καθιερώθηκε. Ξεκίνησε στις 9 Σεπτεμβρίου 2011 και ολοκληρώθηκε στις 13 Μαΐου 2012 . Το πρωτάθλημα ήταν να ξεκινήσει στις 27 Αυγούστου, αλλά καθυστέρησε η εκκίνησή του λόγω απεργίας των ποδοσφαιριστών .

Το πρωτάθλημα το κατέκτησε η Γιουβέντους, το οποίο ήταν το 28ο επίσημο σκουντέτο της. Τελείωσε το πρωτάθλημα αήττητη. Υποβιβάστηκαν από την κατηγορία οι Λέτσε, Τσεζένα και Νοβάρα Κάλτσιο.

## Ομάδες

## Βαθμολογία

1 Η Σιένα τιμωρήθηκε με αφαίρεση 6 βαθμών

## Παραπομπές


Κατηγορία:Σέριε Α
Κατηγορία:Εγχώρια ποδοσφαιρικά πρωταθλήματα 2011-2012
Μαγνητική χολαγγειογραφία

μικρογραφία|Μαγνητική χολαγγειογραφία (MRCP)                         Aπεικονίζονται : (α) χοληδόχος κύστη με πέτρες μέσα, (β) πέτρες σε χολαγγείο, (γ) o πανγκρεατικός πόρος, (δ) υγρό στο δωδεκαδάκτυλο.
Η **μαγνητική χολαγγειογραφία** ή, όπως είναι γνωστή με το αγγλικό της όνομα MRCP (magnetic resonance cholangiopancreatography), είναι ιατρική απεικονιστική μέθοδος η οποία χρησιμοποιεί την μαγνητική τομογραφία για να απεικονίσει τα χοληφόρα και τα παγκρεατικά αγγεία με έναν μη-επεμβατικό τρόπο. Αυτή η διαδικασία μπορεί να χρησιμοποιηθεί για να αποφασιστεί, εάν οι πέτρες των χοληφόρων βρίσκονται στα αγγεία γύρω από την χοληδόχο κύστη.

Η μέθοδος χρησιμοποιήθηκε για πρώτη φορά το 1991.

## Σε σχέση με άλλες τεχνικές
Σε περίπτωση διάγνωσης παγκρεατικών διαταραχών, η μαγνητική χολαγγειογραφία είναι πολύ λιγότερο επεμβατική σε σχέση με την ενδοσκοπική παλίνδρομη χολοπαγκρεατογραφία (ERCP- endoscopic retrograde cholangiopancreatography). Παρά το ότι και οι δύο τεχνικές απεικονίζουν το χοληφόρο σύστημα με μεγάλη λεπτομέρεια, το πρώτο μπορεί να απεικονίσει και το παρέγχυμα των οργάνων. Σε μια πρόσφατη μελέτη 269 ασθενών οι οποίοι υπέστησαν και τις δυο μεθόδους, η μαγνητική χολαγγειογραφία θεωρήθηκε προτιμητέα ως λιγότερο επεμβατική. Εδώ θα πρέπει να αναφέρουμε ότι στην ενδοσκοπική παλίνδρομη χολαγγειογραφία διατηρούμε το πλεονέκτημα της βιοψίας αν χρειαστεί.

## Βιβλιογραφία

*Prasad, SR; D. Sahani, S. Saini (November 2001). "Clinical applications of magnetic resonance cholangiopancreatography.". Journal of Clinical Gastroenterology 33 (5): 362–6. PMID 11606850.
*Albert L. Baert (13 February 2008). Encyclopedia of Diagnostic Imaging. Springer. pp. 123–. ISBN 978-3-540-35278-5. Retrieved 3 July 2011.
*Hekimoglu K, Ustundag Y, Dusak A, et al. (August 2008). "MRCP vs. ERCP in the evaluation of biliary pathologies: review of current literature". J Dig Dis 9 (3): 162–9.  PMID 189565951

Κατηγορία:Ιατρικές εργαστηριακές εξετάσεις
Θέρμες

Οι **θέρμες**, τα τεράστια συγκροτήματα λουτρών, εμφανίζονται στις ρωμαϊκές επαρχίες κατά το τελευταίο τέταρτο του 1ου αιώνα π.Χ. Πρόκειται για κατασκευές μεγάλων διαστάσεων, που ανταποκρίνονται καταρχήν σε μία κοινωνική ανάγκη, καθώς οι πολίτες μπορούσαν να περάσουν εκεί ευχάριστα τις ελεύθερες ώρες τους με σωματική άσκηση, αλλά και με διαλέξεις ή και διάβασμα. Οι χώροι διαθέτουν θολωτές μορφές στέγασης (θολοδομία μεγάλης κλίμακας), που γεφυρώνουν τεράστια ανοίγματα.

Οι θέρμες αποτελούσαν αναπόσπαστο κομμάτι της καθημερινότητας στη Ρώμη και στις ρωμαϊκές επαρχίες.
Αποτελούσαν τρόπον τινά τις λέσχες της εποχής εκείνης και ήταν κομμάτι της καθημερινής ζωής όχι μόνο των εύπορων κοινωνικών στρωμάτων αλλά και των φτωχότερων τάξεων.
Υπήρχαν δημόσιες Θέρμες και η είσοδος αντιστοιχούσε σε ένα μικρό χρηματικό ποσό, καθώς και ιδιωτικές σε αστικές βίλες αριστοκρατών.
Οι δημόσιες θέρμες λειτουργούσαν από το πρωί και συγκεκριμένες ώρες δέχονταν και γυναίκες.

## Κύριοι χώροι των θερμών
Οι κύριοι χώροι των κτισμάτων ήταν οι εξής:
* Το *spogliatoio* (αποδυτήριο)
* Το *caldarium*, που χαρακτηρίζονταν από καμπύλα στοιχεία, ήταν μία «θερμή αίθουσα», απαραίτητο στοιχείο της οποίας ήταν η ύπαρξη πισίνας. Προσανατολισμένο στα νοτιοδυτικά, ώστε να εκμεταλλεύεται τη θερμότητα του μεσημεριανού ήλιου.
* Το *tepidarium*, εφοδιασμένο με εγκαταστάσεις που παρείχαν μία σχετική θέρμανση, μπορούσε να έχει μία ή περισσότερες πισίνες με χλιαρό νερό.
* Το *frigidarium*, το οποίο δεν αποτελούσε ανεξάρτητο χώρο. Χαρακτηριζόταν από τη μεγάλη αίθουσα τύπου «Βασιλικής», που διαιρείτο σε τρεις επιμέρους χώρους. 
Αποτελούσε πέρασμα και σημείο συναναστροφής για τους λουόμενους. Ήταν εφοδιασμένο με δεξαμενές κρύου νερού και επικοινωνούσε μέσω ενός ανοιχτού πλεύρου με το *natatio*, μαζί με τα οποία συμπλήρωνε το λειτουργικό τμήμα του κρύου λουτρού.
*Το *natatio* ήταν ένας ορθογωνικός ακάλυπτος χώρος που περιελάμβανε την πισίνα.
*Η παλαίστρα, το γυμναστήριο, ήταν συνήθως ένας ανοιχτός χώρος. Περιμετρικά της ήταν τοποθετημένοι κίονες και σε αυτούς εφάπτονταν οι βοηθητικοί χώροι για την άθληση των επισκεπτών του λουτρού.
Οι επισκέπτες ακολουθούσαν μία κυκλική πορεία, περνώντας διαδοχικά από τους κύριους στους δευτερεύοντες χώρους.
 
## Πού σώζονται τα συγκροτήματα των Θερμών;

Στη Ρώμη βρίσκονται οι αρχαιότερες γνωστές θέρμες, του Αγρίππα μεταξύ 25 και 12 π.Χ. και του Τραϊανού. Ωστόσο θέρμες εντοπίζονταν σε κάθε ρωμαϊκή πόλη και επαρχία.
Συγκροτήματα θερμών βρέθηκαν επίσης στη Γόρτυνα, στη Θεσσαλονίκη, στην Επίδαυρο, στους Δελφούς, στους Φιλίππους, στα Ίσθμια, στον Μαραθώνα, στην Κόρινθο, τη Βέροια, την Ολυμπία, την Κέρκυρα και την Κεφαλονιά.

## Δείτε επίσης
*Θέρμες Ξάνθης
*Θέρμες του Τραϊανού
*Θέρμες του Αγρίππα

## Βιβλιογραφία
**Ελένη Κανετάκη, *Οθωμανικά λουτρά στον Ελλαδικό χώρο*, Τεχνικό επιμελητήριο Ελλάδας 2004*	

## Εξωτερικοί σύνδεσμοι

*Πολυξένη Αδάμ-Βελένη, Τα λουτρά στην αρχαία Ελλάδα, Η Καθημερινή, Επτά ημέρες 13.05.2001 https://web.archive.org/web/20120903213117/http://wwk.kathimerini.gr/kath/7days/2001/05/13052001.pdf
* http://odysseus.culture.gr/h/2/gh251.jsp?obj_id=14904 

Κατηγορία:Ρωμαϊκή αρχιτεκτονική
Κριστιάν Μπολτανσκί

Ο **Κριστιάν Μπολτανσκί** (*Christian Boltanski*, 6 Σεπτεμβρίου 1944 - 14 Ιουλίου 2021) ήταν Γάλλος εικαστικός, ζωγράφος, κινηματογραφιστής, γλύπτης και φωτογράφος.

Γόνος εβραϊκής οικογένειας, γεννημένος στο Παρίσι, δεν σπούδασε ποτέ και από το 1958 άρχισε να ζωγραφίζει. Το 1986 άρχισε την δημιουργία εγκαταστάσεων (art installation) χρησιμοποιώντας φώς και σκιές.

Το 2010 πραγματοποίησε την έκθεση με τίτλο "No man's land" στο Park avenue Armory της Νέας Υόρκης. Το ίδιο έτος κυκλοφόρησε ντοκυμαντέρ σχετικά με την ζωή του.

Απεβίωσε σε ηλικία 76 ετών το 2021.

## Παραπομπές


## Εξωτερικοί σύνδεσμοι

* https://fr.wikipedia.org/wiki/Christian_Boltanski

* Alain Fleischer et Didier Semin, « Christian Boltanski : la revanche de la maladresse », *Art press* no 128, septembre 1988
* « Une visite avec Christian Boltanski » [archive], France Culture, *L'art est la matière* par Jean de Loisy, le 1er décembre 2019

Κατηγορία:Γάλλοι ζωγράφοι του 20ού αιώνα
Κατηγορία:Γάλλοι γλύπτες
Κατηγορία:Γάλλοι φωτογράφοι
Κατηγορία:Γάλλοι κινηματογραφιστές
Κατηγορία:Ιππότες της Λεγεώνας της Τιμής
Τζενέ

Η **Τζενέ** ή **Ντζενέ** (*Djenné*) είναι πόλη και αστική κοινότητα και έδρα της επαρχίας Τζενέ, στο κεντρικό Μάλι. Υπολογίζεται ότι το 2009 είχε 32.944 κατοίκους. Βρίσκεται 130 χιλιόμετρα νοτιοδυτικά από το Μοπτί, πρωτεύουσα της περιφέρειας, και 570 χιλιόμετρα βορειοανατολικά από το Μπαμακό, πρωτεύουσα του Μάλι. Η περιοχή κατοικείται από το 250 π.Χ. και η Τζενέ είναι μια από τις παλαιότερες πόλεις στην υποσαχάρια Αφρική. Λόγω της παραδοσιακής αρχιτεκτονικής της, η Τζενέ αποτελεί Μνημείο Παγκόσμιας Κληρονομιάς της UNESCO από το 1988.
## Ιστορία
Ανασκαφές που πραγματοποιήθηκαν στο Τζενέ-Τζένο, 3 χιλιόμετρα νοτιοανατολικά της Τζενέ, δείχνουν ότι κατοικείται από το 250 π.Χ. Η ίδια η Τζενέ ιδρύθηκε το 800 μ.Χ. από εμπόρους και αναπτύχθηκε ως σημείο συνάντησης των εμπόρων. Η πόλη αναπτύχθηκε μαζί με το Τιμπουκτού και ανάμεσα στο 15ο και 17ο αιώνα, η πλειονότητα του εμπορείου αγαθών όπως αλάτι, χρυσός και σκλάβοι που διεξαγόταν στη Σαχάρα, περνούσε από τη πόλη. Και οι δύο πόλεις αποτελούσαν κέντρα ισλαμικών σπουδών. Η ακμή της Ντζενέ εξαρτώταν από το εμπόριο και έτσι όταν οι Πορτογάλοι έφτιαξαν εμπορικούς σταθμούς στις Αφρικανικές ακτές, η σημασία του εμπορίου μέσω της Σαχάρας και έτσι της Τζενέ μειώθηκε. Η πόλη κατακτήθηκε από τους Γάλλους το 1893, οι οποίοι τελικά επέλεξαν να κάνουν πρωτεύουσα της περιοχής το Μομπτί.

Η πόλη διαθέτει χαρακτηριστική προϊσλαμιστική και ισλαμική αφρικανή αρχιτεκτονική, με εκτεταμένη χρήση λάσπης. Το Μεγάλο Τέμενος της Τζενέ είναι το μεγαλύτερο κτίριο στο κόσμο από λάσπη. Κατασκευάστηκε την περίοδο 1906-1907 στη θέση ενός παλαιότερου τεμένους. Άλλα αξιοθέατα της πόλης είναι το ιστορικό κέντρο της και η αγορά της. Στο μνημείο παγκόσμιας κληρονομιάς πέρα από την ίδια της Τζενέ περιλαμβάνονται οι αρχαιολογικοί χώροι Τζενέ-Τζένο, Χαμπαρκετόλο, Τονομπά και Κανιανά.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Μάλι
Κατηγορία:Μνημεία Παγκόσμιας Κληρονομιάς στο Μάλι
Κάστρο Σαιν-Πιερ

Το **Κάστρο Σαιν-Πιερ** (Ιταλικά: *Castello di Saint-Pierre*, γαλλικά: *Château de Saint-Pierre*) είναι κάστρο χτισμένο στα τέλη του 12ου αιώνα και το οποίο βρίσκεται στο Σαιν-Πιερ στην Κοιλάδα της Αόστης της Ιταλίας.

## Παλαιότερη Ιστορία

Οι πρώτες καταγραφές αναφορικά με την ύπαρξη του κάστρου χρονολογούνται στα τέλη του 12ου αιώνα και θεωρείται ότι εκείνη την εποχή ήταν που ανεγέρθηκε για πρώτη φορά. Κατά πολύ μικρότερο του σημερινού του μεγέθους, το αρχικό κάστρο αποτελείτο μονάχα από βασικού επιπέδου οχυρώσεις, καθώς και δύο πύργους. Με το πέρας των αιώνων, το κάστρο είδε να διαδέχονται μεταξύ τους αριθμός ιδιοκτητών συμπεριλαμβανομένων μελών του Οίκου της Σαβοΐας. Μια τοπική οικογένεια ευγενών (ο Οίκος των Ρόνκας) αγόρασε το κάστρο κατά τον 17ο αιώνα και ήταν εκείνη η οικογένεια που επέκτεινε το κάστρο σε μια μεγάλη οχυρωμένη κατοικία.

## Νεότερη Ιστορία

Στην πορεία, το κάστρο παρέμεινε σε αχρηστία μέχρις ότου αγοραστεί από τον βαρώνο Εμανουέλε Μπολλάτι στη διάρκεια της δεκαετίας του 1870. Ο τελευταίος, ανακαίνισε το κάστρο και εκσυγχρόνησε αρκετά τμήματά του. Παρέμεινε στην κατοχή της οικογένειας έως τον 20ό αιώνα, όταν και παραχωρήθηκε στον Δήμο του Σαιν-Πιέρ και μετατράπηκε στο Περιφερειακό Μουσείο Φυσικών Επιστημών (Ιταλικά: *Museo Regionale di Scienze Naturali*, γαλλικά *Musée régional des sciences naturelles*).

Το 1824, ο Άγγλος περιηγητής Τζέιμς Ντάφιλντ Χάρντινγκ έφτιαξε σχέδια που απεικονίζουν το κάστρο αυτό.

Στους πρόποδες του κάστρου, στέκεται χτισμένος από λευκό γυψομάρμαρο, ο ενοριακός ναός του Σαιν-Πιέρ, ο οποίος ανεγέρθηκε το 1872.

## Παραπομπές



Κατηγορία:Κάστρα στην Ιταλία
Fire and Water

Το **Fire and Water** είναι το τρίτο στούντιο άλμπουμ του βρετανικού ροκ συγκροτήματος Free, το οποίο κυκλοφόρησε το Ιούνιο του 1970 μέσω της δισκογραφικής εταιρείας "Island Records". Επανεκδόθηκε με έξι επιπλέον κομμάτια σε μορφή CD, στις 8 Οκτωβρίου 2001 από την "Island".

Ο δίσκος περιείχε τη μεγαλύτερη επιτυχία των Free με τίτλο "*[[All Right Now]]*", το οποίο σκαρφάλωσε στο # 2 των βρετανικών τσαρτ και το # 4 στις Ηνωμένες Πολιτείες. Το κομμάτι ανέβηκε στο Top-10 στις περισσότερες χώρες του κόσμου, ενώ έφθασε στο # 8 των βρετανικών τσαρτ και πάλι, το 1991. Ένας από τους τεχνικούς ήχου που χρησιμοποιήθηκαν κατά τις ηχογραφήσεις του κομματιού ήταν ο Ρόι Τόμας Μπέικερ, μετέπειτα παραγωγός των Queen.

Κατά την περιοδεία για την προώθηση του δίσκου, οι Free εμφανίστηκαν ζωντανά στο φεστιβάλ του "Isle of Wight" κατά την πέμπτη του ημέρα στις 30 Αυγούστου 1970, μαζί με τον Μπομπ Ντίλαν, τον Τζίμι Χέντριξ, τους Jethro Tull, κ.α.. Το κοινό στη συγκεκριμένη συναυλία ξεπέρασε το μισό εκατομμύριο και η εκτέλεση του "*All Right Now*" βιντεοσκοπήθηκε και κυκλοφόρησε με το βίντεο "*Message to Love: The Isle of Wight Festival 1970*", το 1997.

Η επιτυχία του σινγκλ, βοήθησε το δίσκο να φθάσει στη δεύτερη θέση των τσαρτ στην πατρίδα τους και στο Top-20 του Billboard στις Ηνωμένες Πολιτείες.

## Τραγούδια
1. **Fire and Water** *(Fraser, Rodgers)* - 4:02
2. **Oh I Wept** *(Kossoff, Rodgers)* - 4:26
3. **Remember** *(Fraser, Rodgers)* - 4:20
4. **Heavy Load** *(Fraser, Rodgers)* - 5:19
5. **Mr. Big** *(Fraser, Rodgers, Kirke, Kossoff)* - 5:55
6. **Don't Say You Love Me** *(Fraser, Rodgers)* - 6:01
7. '''All Right Now''' ''(''*Fraser, Rodgers)* - 5:32

## Θέσεις τσαρτ

## Τα μέλη των Free
Το **Fire and Water** ηχογραφήθηκε από τους εξής μουσικούς:

* Πωλ Ρότζερς - *[[Φωνητική|φωνητικά]]*
* Πωλ Κοσσόφ - *[[κιθάρα]]*
* Άντι Φρέιζερ - *[[μπάσο]]*
* Σάιμον Κερκ - *[[τύμπανα]]*

## Παραπομπές


## Πηγές
* Free album reviews
* Fire and Water - Free | Songs, Reviews, Credits | AllMusic
* Free and Bad Company - Wilson & Alroy's Record Reviews

Κατηγορία:Δισκογραφία των Free
Κατηγορία:Άλμπουμ του 1970
Κάστρο του Μπάνγκορ

Το **Κάστρο του Μπάνγκορ** () είναι εξοχική κατοικία η οποία βρίσκεται εντός του Καστλ Παρκ στο Μπάνγκορ της Βόρειας Ιρλανδίας. Αποτελεί, σήμερα, έδρα του τοπικού Δήμου.

Το σημαντικό αυτό κτίριο αποτελεί μια καλαίσθητη οικία η οποία αναβιώνει την Ελισαβετιανή-Ιακωβίνικη Αρχιτεκτονική, με 35 υπνοδωμάτια, ενώ περιλαμβάνει μία μεγάλη αίθουσα που προορίζεται για μουσικές εκδηλώσεις. Είναι προσκολλημένο σε ένα παλαιότερο κτίσμα, κομμάτι παλαιότερου αββαείου στο οποίο διέμεναν Φραγκισκανοί μοναχοί, έως τη Διάλυση των Μοναστηριών το 1542.

## Ιστορία
Η οικία σχεδιάστηκε από τον Σκωτσέζο αρχιτέκτονα Ουίλιαμ Μπερν και η ανέγερσή της ολοκληρώθηκε το 1852 για λογαριασμό του *The Hon* Ρόμπερτ Έντουαρντ Ουόρντ, αδελφού του 3ου Υποκόμη του Μπάνγκορ και Υψηλού Σερίφη του Ντάουν για το 1842. Η συνολική έκταση του οικοπέδου ήταν της τάξεως των 6.000 στρεμμάτων και περιελάμβανε το μισό τμήμα της πόλης του Μπάνγκορ. Η μοναχοκόρη και κληρονόμος του Ρόμπερτ, Ματίλντα Κάθριν Μωντ, είχε νυμφευθεί τον στρατιώτη Τζον Μπίνγκαμ, 5ο Βαρώνο του Κλανμόρις. Μετά τον θάνατό του, το 1916, η Λαίδη Κλανμόρις διατήρησε στην κατοχή της την οικία έως τον θάνατό της το 1941.

Όταν η τοπική δημοτική αρχή, το Δημοτικό Συμβούλιο του Μπάνγκορ, αγόρασε το κάστρο καθώς και την υπόλοιπη έκταση, η αίθουσα μουσικών εκδηλώσεων μετατράπηκε σε αίθουσα συνεδρίασης του Δημοτικού Συμβουλίου. Η πρώτη συνέλευση του Συμβουλίου διεξήχθη σε εκείνο τον χώρο σχεδόν 100 χρόνια αφότου ολοκληρώθηκαν οι εργασίες ανέγερσης του κτίσματος, το οποίο είναι γνωστό σήμερα ως το Δημαρχιακό Μέγαρο. Η διάδοχη κατάσταση του Δημοτικού Συμβουλίου του Μπάνγκορ, του Δημοτικό Συμβούλιο του Νορθ Ντάουν, πλέον, εδρεύει στο κάστρο.

Οι κήποι του, σχεδιασμένοι από την οικογένεια Ουόρντ στη διάρκεια της δεκαετίας του 1840, έχουν κερδίσει αρκετά βραβεία για τα εξαιρετικά τους άνθη και είναι ανοιχτοί στο κοινό. Το κτίσμα φιλοξενεί επίσης ένα μουσείο αφιερωμένο στις οικογένειες Ουόρντ και Μπίνγκαμ, στα εκθέματα του οποίου περιλαμβάνεται και ο Σταυρός της Βικτωρίας με τον οποίο παρασημοφορήθηκε ο Διοικητής *The Hon* Έντουαρντ Μπίνγκχαμ, γιος του 5ου Λόρδου του Κλανμόρις.

## Παραπομπές

* 

Κατηγορία:Κάστρα στη Βόρεια Ιρλανδία
Border Gateway Protocol

Το **Border Gateway Protocol **(BGP) είναι ένα τυποποιημένο πρωτόκολλο εξωτερικής δρομολόγησης που επιτρέπει την δρομολόγηση πακέτων και την ανταλλαγή πληροφοριών προσβασιμότητας μεταξύ αυτόνομων συστημάτων (AS) στο διαδίκτυο. Το BGP ανήκει στην κατηγορία των πρωτοκόλλων διανύσματος μονοπατιού (Path Vector) και οι αποφάσεις δρομολόγησης βασίζονται στα διαθέσιμα μονοπάτια δρομολόγησης, στις πολιτικές που ακουλουθούνται από κάθε Αυτόνομο Σύστημα καθώς και τους κανόνες που εφαρμόζονται τοπικά από τους διαχειριστές κάθε αυτόνομου συστήματος για τη διαχείριση της εισερχόμενης και εξερχόμενης ροής δικτύου. Το πρωτόκολλο BGP τρέχει επάνω από το TCP, και έτσι κατατάσεται στα πρωτόκολλα επιπέδου εφαρμογής. Αυτό σημαίνει πως ουσιαστικά το λογισμικό που υλοποιεί το BGP λαμβάνει αποφάσεις δρομολόγησης στο επίπεδο δικτύου αλλά χρησιμοποιείται για την κατασκευή των πινάκων δρομολόγησης (routing tables) που στη συνέχεια θα χρησιμοποιήσουν οι δρομολογητές (routers) για την δρομολόγηση του δικτυακού φορτίου. 

Το BGP μονοπωλεί το Διαδίκτυο όσον αφορά τα εξωτερικά πρωτόκολλα δρομολόγησης. Η μεγάλη αποδοχή του BGP οφείλεται στην επεκτασιμότητα (scalability) του για μεγάλο αριθμό δικτυακών πληροφοριών και στην υποστήριξη πολιτικών δρομολόγησης (routing policies). Το BGP επιτρέπει σε ένα αυτόνομο σύστημα να αναγγείλει την ύπαρξή του στο υπόλοιπο Internet.

Κατηγορία:Πρωτόκολλα του ίντερνετ
Κατηγορία:Πρότυπα διαδικτύου
Δημήτριος Νεγρεπόντης

Ο **Δημήτριος Νεγρεπόντης** (1915-1996) ήταν Ελβετός–Έλληνας εφοπλιστής και αθλητής.

## Βιογραφικά στοιχεία
Γεννήθηκε στις 7 Απριλίου 1915 στη Λωζάννη της Ελβετίας και ήταν γιος του Ιωάννη Νεγρεπόντη, γεννημένου στο Ταγκανρόγκ της Ρωσίας και γόνου της χιώτικης εμπορικής οικογένειας Νεγρεπόντη, και της Ελένης Σταθάτου. Μεγάλωσε στο Νταβός της Ελβετίας και ορφάνεψε σε νεαρή ηλικία. Μετά την ενηλικίωσή του εγκαταστάθηκε στην Αθήνα και εν συνεχεία στο Λονδίνο, όπου εργάστηκε στις επιχειρήσεις του πεθερού του, Νικόλαου Κουμάνταρου, εφοπλιστή καθώς και σε αυτές του Σταύρου Νιάρχου, πρώτου ξαδέλφου της γυναίκας του, Αικατερίνης Κουμάνταρου. Το 1939 εγκαταστάθηκε στη Νέα Υόρκη, ύστερα από απαίτηση του πεθερού του, παραμένοντας εκεί μέχρι το 1972, οπότε και επέστρεψε στο Λονδίνο.

Υπήρξε αθλητής του σκι και ήταν ο πρώτος που συμμετείχε με τα χρώματα του ελληνικού κράτους σε χειμερινούς ολυμπιακούς αγώνες και συγκεκριμένα σε αυτούς στο Γκάρμις-Παρτενκίρχεν το 1936. Συμμετείχε στα αγωνίσματα της Αλπικής Χιονοδρομίας και Χιονοδρομίας Δρόμου Αντοχής χωρίς όμως να σημειώσει κάποια ιδιαίτερη επιτυχία.

Απεβίωσε τον Ιούνιο του 1996 στο Λονδίνο. Ήταν παντρεμένος με την Αικατερίνη Κουμάνταρου, κόρη του Νικόλαου Κουμάνταρου και είχαν αποκτήσει τέσσερα παιδιά: το Νικόλαο Νεγρεπόντη, καθηγητή του Ινστιτούτου Τεχνολογίας της Μασσαχουσέτης και δημιουργό του φορητού υπολογιστή των 100 δολαρίων, το Τζων Νεγρεπόντη, διπλωμάτη και πολιτικό, το Μισελ Νεγρεπόντη, κινηματογραφιστή & καθηγητή πανεπιστημίου, και το Τζωρτζ Νεγρεπόντη, ζωγράφο.

## Παραπομπές


Κατηγορία:Έλληνες εφοπλιστές
Κατηγορία:Έλληνες αθλητές των χιονοδρομιών
Κατηγορία:Οικογένεια Νεγρεπόντη
Alaskozetes antarcticus

Το ***Alaskozetes antarcticus*** είναι είδος μη παρασιτικού ακάρεως, γνωστό για την ικανότητά του να επιβιώνει σε θερμοκρασίες κάτώ από 0°C.

Το όνομα του ζώου προέρχεται από το ενδιαίτημα του: *Alasko*, το οποίο σημαίνει «από την Αλάσκα», και *antarcticus*, σε σχέση με τις συνθήκες ψύχους στις οποίες ζει. Δεν είναι ξακάθαρο το πως το *Alaskozetes antacticus* μπόρεσε να προσαρμοστεί σε περιβάλλον τόσο διαφορετικό από αυτό των άλλων αρθροπόδων. Ενώ τα περισσότερα αρθρόποδα ζουν σε ζεστά και υγρά περιβάλλοντα, το *A. antarcticus* επιβιώνει σε συνθήκες ψύχους με σχεδόν καθόλου υγρασία.

Υπάρχουν τρία υποείδη: το *Alaskozetes antarcticus antarcticus*, το *Alaskozetes antarcticus grandjeani*, και το *Alaskozetes antarcticus intermedius*.

## Δίαιτα
Το *Alaskozetes antarcticus* τρέφεται με βρύα, άλγες και μύκητες, ενώ αντίθετα με το τι πιστεύεται γενικώς, δεν ρουφάει αίμα. Είναι ακίνδυνο για τους ανθρώπους και εν γένει τους μεγάλους οργανισμούς.

## Παραπομπές


Κατηγορία:Αραχνίδια
Αχερονογωβιός

Ο **αχερονογωβιός** *(Knipowitschia milleri - Κνιποβίτσια του Μίλλερ)*, είναι είδος ψαριού του γένους Κνιποβίτσια της οικογένειας των Γωβιιδών ενδημικό στον ποταμό Αχέροντα και ειδικότερα στην περιοχή των εκβολών του· άτομα του είδους έχουν καταγραφεί στο παρελθόν και στους παραποτάμους του Αχέροντα Κωκυτό και Βωβό.. Περιγράφηκε και καταχωρήθηκε ως ξεχωριστό είδος το 1990.

Ο *Αχερονογωβιός* απαντάται σε νερά σχεδόν στάσιμα, διαυγή, γλυκά μέχρι ελαφρώς υφάλμυρα, με άφθονη υδρόβια βλάστηση και λασπώδη ή αμμώδη βυθό. Το μήκος του φτάνει μέχρι 2,6 cm (σταθερό ή τυπικό μήκος - **S**tandard **L**ength). Ζει μέχρι δύο χρόνια. Γεννά τα αυγά του τον Φεβρουάριο-Μάρτιο. Τα νεαρά άτομα κολυμπούν ελεύθερα ενώ τα ενήλικα είναι βενθικά. Τρέφεται με προνύμφες των διπτέρων εντόμων *Chironomidae* και μικρά καρκινοειδή.
  
Το είδος χαρακτηρίζεται Τρωτό ***(VU [D2])*** στο Κόκκινο Βιβλίο των Απειλούμενων Ζώων της Ελλάδας του 2009 που εκδόθηκε από το ελληνικό Υπουργείο Περιβάλλοντος· στην έκθεση εκτιμάται ότι πέρα από την έντονη θήρευση από τα χέλια και την περιορισμένη εξάπλωση, το είδος δεν φαίνεται να αντιμετωπίζει κάποιο σοβαρό κίνδυνο. Η IUCN, στην πιο πρόσφατη έκθεσή της (2006), το κατατάσσει στα κρισίμως κινδυνεύοντα λόγω μόλυνσης των υδάτων και απόρριψης αποβλήτων στην περιοχή του ενδιαιτήματός του καθώς και σχεδίων αποξήρανσης περίπου 50% των ελών της περιοχής των εκβολών του Αχέροντα, παρόλο που αυτή ανήκει στο Ευρωπαϊκό Δίκτυο Προστατευόμενων περιοχών Natura 2000.

## Παραπομπές


## Εξωτερικοί σύνδεσμοι

* 
* 
* 
* 
* 

Κατηγορία:Γωβιίδες
Κατηγορία:Ψάρια γλυκών υδάτων
Κατηγορία:Πανίδα της Ελλάδας
Τρύπα στα Κορνίσια

Το ασβεστολιθικό πέτρωμα της περιοχής του Ζαγορίου, ευνοεί την δημιουργία σπηλαιοβαράθρων. Σε ολόκληρη την περιοχή του Ζαγορίου εντοπίζονται σπηλαιοβάραθρα. Και στην περιοχή του Βραδέτου υπάρχουν σπηλαιοβάραθρα στα οποία έχουν δοθεί κάποιες ονομασίες είτε μυθοπλαστικές είτε από πραγματικά γεγονότα. Η τρύπα στα Κορνήσια , είναι ένα σπηλαιοβάραθρο λίγο πιο δεξιά από το μονοπάτι για την Μπελόη και επειδή η τοποθεσία εκεί είναι γεμάτη από Κρανιές (λατινικά cornis) πήρε και την ονομασία Κορνίσια

Κατηγορία:Δήμος Ζαγορίου
Κατηγορία:Σπήλαια της Ελλάδας
Καβαλί Ασοσιέισιον Σπορτίβ

Η **ΑΣ Καβαλί** είναι ποδοσφαιρική ομάδα από την πόλη Λεοζάν της Αϊτής. Συμμετέχει στη Division 1 Ligue Haïtienne, την ανώτατη κατηγορία ποδοσφαίρου της χώρα. Έδρα της ομάδας είναι το Σταντ Σιλβιό Κατόρ, χωρητικότητας 10.500 θέσεων. Έχει κατακτήσει μία φορά το πρωτάθλημα στην ιστορία της, και πιο συγκεκριμένα το 2007.

Κατηγορία:Ποδοσφαιρικές ομάδες Αϊτής

Κατηγορία:Ιδρύσεις ποδοσφαιρικών ομάδων το 1975
Μονή Παντάνασσας

Η **Μονή Παντανάσσης** είναι μοναστήρι στον Μυστρά της Ελλάδας. Ιδρύθηκε από τον Ιωάννη Φραγκόπουλο, υψηλόβαθμο αξιωματούχο του Δεσποτάτου του Μυστρά, ενώ αφιερώθηκε τον Σεπτέμβριο του 1428. 

Είναι η τελευταία χρονολογικά εκκλησία που χτίστηκε στον Μυστρά κάτω από τα τείχη της Επάνω Πόλης. Κατέχει περίοπτη θέση, στο κεντρικό σημείο τη ανατολικής πλαγιάς του λόγου και της καστροπολιτείας γενικότερα, και διατηρείται καλύτερα απ' όλα τα άλλα μνημεία του Μυστρά. Είναι το μοναδικό μοναστήρι στον αρχαιολογικό αυτόν χώρο το οποίο εξακολουθεί να κατοικείται μόνιμα. Σήμερα, κατοικείται από μοναχές οι οποίες παρέχουν κατάλυμα στους προσκυνητές.

Ανήκει στο συνηθισμένο για τον Μυστρά τύπο που συνδυάζει την τρίκλιτη βασιλική στο ισόγειο και το σταυροειδή εγγεγραμμένο πεντάτρουλο στον όροφο. Σημαντικές για το κτηριακό συγκρότημα ήταν οι ανοιχτές στοές του (σήμερα σώζεται μόνο μία).

Η όμορφα και περίτεχνα σκαλισμένη πέτρινη πρόσοψη της μονής αποτελεί σημαντικό αξιοθέατο. Η εξωτερική ανάγλυφη κεραμοπλαστική διακόσμηση της Παντάνασσας αποτελεί εξαίρετο δείγμα συνδυασμού βυζαντινών και δυτικών στοιχείων. Πιο έντονες είναι οι φραγκικές επιδράσεις στο εντυπωσιακό τετραώροφο καμπαναριό της. Συνολικά ο ναός είναι το κτίσμα του Μυστρά με τις ισχυρότερες δυτικές επιρροές.

Τα γλυπτά του ναού, που ποικίλλουν ως προς την τεχνοτροπία, παρουσιάζουν ιδιαίτερο ενδιαφέρον. Ανάμεσά τους ξεχωρίζουν τα κιονόκρανα, τα επιθήματα και η πύλη που οδηγεί από το νάρθηκα στο ναό. Οι τοιχογραφίες των θόλων και των υπερώων της Παντάνασσας (1430) έχουν υψηλή ποιότητα και ξεχωρίζουν για τη δύναμη του χρώματος και την κίνηση που τις διακρίνει. Οι τοιχογραφίες του ισογείου είναι μεταγενέστερες (17ος-18ος αι.) και διαφοροποιούνται ως προς το ύφος και την καλλιτεχνική αξία.

## Παραπομπές


Κατηγορία:Βυζαντινά μοναστήρια στην Ελλάδα
Κατηγορία:Μυστράς
Κατηγορία:Κτίρια και κατασκευές στη Λακωνία
Εξηκίας

Ο **Εξηκίας** ήταν αγγειογράφος και αγγειοπλάστης αττικών αγγείων, ο οποίος άκμασε μεταξύ 560 και 530 π.Χ στην Αθήνα. Ο Εξηκίας και ο «ζωγράφος του Άμαση» θεωρούνται οι πιο σημαντικοί τεχνίτες του μελανόμορφου αττικού ρυθμού, όπως είχε διαμορφωθεί στα μέσα του 6ου αιώνα, και αντιπροσωπεύουν δύο διαφορετικές τάσεις της εποχής. Τα περισσότερα έργα του εξάγονταν σε παραθαλάσσιες πόλεις της Μεσογείου όπως στην Ετρουρία, άλλα μερικά έργα απόμειναν και στην Αθήνα. Θεωρείται πως μαθητής του ήταν ο Ζωγράφος του Ανδοκίδη. 

Ο Εξηκίας ζωγράφιζε κυρίως μυθολογικά θέματα και κατόρθωνε να αποδίδει την ιδιαίτερη προσωπικότητα κάθε ήρωα. Δουλεύει πάνω σε παλιά, δημιουργεί όμως και νέα σχήματα. Το έργο του το χαρακτηρίζει η λεπτότητα του σχεδίου, η αγάπη για τη λεπτομέρεια, η υπολογισμένη σύνθεση και προπάντων η δραματική ένταση.

## Έργα

Αρχείο:Akhilleus Aias MGEt 16757.jpg| Αχιλλέας και Αίαντας παίζουν πεσσούς
Αρχείο:Exekias Suicide d Ajax 01.jpg| Αυτοκτονία του Αίαντα. Βουλώνη (Γαλλία)


Τα έργα που σώθηκαν είναι κυρίως κύλικες και αμφορείς του, που σήμερα βρίσκονται σε διάφορα μουσεία της Ευρώπης. Στις ανασκαφές που έχουν γίνει έχουν βρεθεί 11 αγγεία.
Τα καλύτερα έργα του είναι:
*ο αμφορέας του Βατικανού, ο οποίος στη μία του όψη εικονίζει τον Αχιλλέα και τον Αίαντα να παίζουν πεσσούς και στην άλλη την επιστροφή των Διοσκούρων στο πατρικό σπίτι 
*η κύλικα του Μονάχου, στην οποία εικονίζεται ο Διόνυσος να ταξιδεύει στη θάλασσα ξαπλωμένος σε πλοίο, ενώ γύρω του κολυμπούν οι μεταμορφωμένοι σε δελφίνια πειρατές
*ο αμφορέας με τον Αχιλλέα που σκοτώνει με ακόντιο τον Έκτορα
*ο αμφορέας του Βρετανικού Μουσείου με την παράσταση του Αχιλλέα, που σκοτώνει την αμαζόνα Πενθεσίλεια 
*ο περίφημος αμφορέας της Βουλόνης (Γαλλία) , που εικονίζει με τραγική μεγαλοπρέπεια την αυτοκτονία του Αίαντα
*Επίσης, έργο του Εξηκία είναι και μία ομάδα από πήλινες πλάκες με θέματα που αναφέρονται στην κηδεία του νεκρού, οι οποίες κοσμούσαν ένα ταφικό μνημείο.

## Δείτε επίσης
*Αρχαία ελληνική κεραμική
*Αμφορέας του Εξηκία

## Πηγές
* Εγκυκλοπαίδεια Δέκα

## Παραπομπές


Κατηγορία:Αρχαίοι Έλληνες αγγειογράφοι
Κατηγορία:Αρχαίοι Αθηναίοι
Μονή Παναγίας Περιβλέπτου

Η **Μονή Παναγίας Περιβλέπτου** είναι μονή της ύστερης βυζαντινής περιόδου στο Μυστρά της Ελλάδας. Βρίσκεται στην νοτιοανατολική άκρη του εξωτερικού τείχους, δίπλα στον απόκρημνο βράχο. Υπήρξε καθολικό μοναστηριού αφιερωμένου στην Παναγία.

Ο ναός, που μοιάζει να είναι σφηνωμένος μέσα στο βράχο, χτίστηκε κατά τα μισά του 14ου αιώνα από τον πρώτο δεσπότη του Μοριά, Μανουήλ Καντακουζηνό και έλαβε την ονομασία ενός από τα πλέον γνωστά μοναστήρια της Κωνσταντινούπολης. 

Ο ναός είναι σταυροειδής, εγγεγραμμένος δίστυλος. Η είσοδος στο ναό εξασφαλίζεται από μια μικρή πόρτα δίπλα στις αψίδες, η οποία οδηγεί αρχικά σ' ένα στενό διάδρομο, κάτω από το βράχο. Το κτηριακό σύμπλεγμα συμπληρώνουν τα παρεκκλήσια.

Το εσωτερικό του ναού κοσμείται με εξαιρετικές τοιχογραφίες, χαρακτηριστικές της Παλαιολόγειας Αναγέννησης. Χρονολογούνται στην περίοδο μεταξύ 1348 και 1380, είναι από τις ελάχιστες που σώζονται από τον ύστερο βυζαντινό κύκλο, ενώ είναι πολύ μεγάλης σημασίας για την καλύτερη κατανόηση της βυζαντινής τέχνης. Ανάμεσά τους ξεχωρίζει η εικονογράφηση του τρούλου, στον οποίο εικονίζεται ο Παντοκράτωρ, η Παναγία και οι Προφήτες. Η τεχνοτροπία και το ύφος των εικόνων παρουσιάζουν σημαντική ομοιογένεια. Εντούτοις, πιο διεισδυτικές ματιές αποδίδουν το έργο σε τέσσερις διαφορετικούς αγιογράφους ή σε διαφορές στον τρόπο εκτέλεσης των έργων. Τέλος, αξιόλογος ως προς την αισθητική, αλλά με ποικιλία ως προς την τεχνοτροπία, εμφανίζεται ο γλυπτός διάκοσμος του ναού.

## Παραπομπές


## Εξωτερικοί σύνδεσμοι
* 

Κατηγορία:Μονές της περιφερειακής ενότητας Λακωνίας
Παναγία Περίβλεπτος
Κατηγορία:Μυστράς
Κατηγορία:Βυζαντινά μοναστήρια στην Ελλάδα
Υδροθεραπεία

Η **Υδροθεραπεία** πρόκειται για θεραπεία με χρήση νερού, σε μορφή πάγου, υγρού ή ατμού, για μείωση των συμπτωμάτων διαφόρων λοιμώξεων, οξέος ή χρόνιου πόνου, προβλημάτων του κυκλοφορικού και άλλων. Περιλαμβάνει τύλιγμα, ψέκασμα ή ντους, αίθουσες ατμού και σάουνα, καθώς και καυτά και κρύα μπάνια μεταξύ αυτών δινόλουτρα, ποδόλουτρα ή χειρόλουτρα, και εδρόλουτρα (βύθισμα μόνο της πυελικής περιοχής). Στόχος είναι να διεγερθεί μια ανοσολογική ανταπόκριση ή να αποτοξινωθεί το σώμα με την αλλαγή της θερμοκρασίας του. Η υδροθεραπεία χρησιμοποιείται συχνά στη φυσιοπαθητική.

Κατηγορία:Λουτρά
Κατηγορία:Εναλλακτική ιατρική
Φυσικοπαθητική

Η **φυσικοπαθητική** (ή **φυσιοπαθητική**) είναι μια μορφή εναλλακτικής ιατρικής που εφαρμόζει μια μεγάλη γκάμα ψευδοεπιστημονικών πρακτικών που προβάλλονται ως "φυσικές" και ως συνεισφέρουσες στην "αυτοΐαση", συμπεριλαμβανομένων της ομοιοπαθητικής, της βοτανοθεραπείας και του βελονισμού, καθώς και συμβουλών σχετικών με τη διατροφή και τον τρόπο ζωής. Οι γιατροί θεωρούν τη φυσικοπαθητική αναποτελεσματική και δυνητικά επικίνδυνη και εγείρουν ηθικά ζητήματα σχετικά με την εφαρμογή της. Οι φυσικοπαθητικοί έχουν κατηγορηθεί επανειλημμένα ότι είναι τσαρλατάνοι και κομπογιαννίτες.

Η ιδεολογία και οι μέθοδοι της φυσικοπαθητικής βασίζονται στο βιταλισμό και την αυτοθεραπεία και όχι στη βασισμένη στην τεκμηρίωση ιατρική. Η φυσικοπαθητική εκπαίδευση περιλαμβάνει μικρό μέρος από την καθιερωμένη κλινική εκπαίδευση και το εκπαιδευτικό πρόγραμμα που ολοκληρώνουν οι γιατροί που παρέχουν πρωτοβάθμια περίθαλψη, καθώς οι φυσικοπαθητικοί μελετούν κυρίως ανεπιστημονικές έννοιες και διδάσκονται αναπόδεικτες διαγνώσεις και θεραπείες. Οι φυσικοπαθητικοί γενικά παρέχουν συμβουλές εναντίον της σύγχρονης ιατρικής, συμπεριλαμβανομένων των χειρουργικών επεμβάσεων, των φαρμάκων και των εμβολιασμών, και υπέρ μεθόδων που θεωρούνται ολιστικές και μη-επεμβατικές. Οι φυσικοπαθητικοί συνήθως αντιτίθενται στα εμβόλια και διδάσκουν στους μαθητές τους αντι-εμβολιακές και εναλλακτικές των εμβολίων πρακτικές που έχουν ως αποτέλεσμα τη μείωση των ποσοστών εμβολιασμού. Σύμφωνα με την Αμερικανική Καρκινική Εταιρεία, "επιστημονικά στοιχεία δεν υποστηρίζουν τους ισχυρισμούς ότι η φυσικοπαθητική ιατρική μπορεί να θεραπεύσει τον καρκίνο ή οποιαδήποτε άλλη ασθένεια".

Ο αγγλικός όρος για τη "φυσιοπαθητική" (naturopathy) δημιουργήθηκε από το συνδυασμό των λέξεων "natura" (λατινική ρίζα για τη φύση) και "πάθος" (η ελληνική λέξη για τη συμφορά) για να συνδηλώσει τη "φυσική ίαση". Η σύγχρονη φυσικοπαθητική είναι παρακλάδι του ευρωπαϊκού κινήματος «φυσικής θεραπείας». Σύμφωνα με το λεξικό Merriam-Webster, η πρώτη γνωστή χρήση του όρου "naturopathy" σε έντυπο μέσο χρονολογείται στα 1901. Ο όρος δημιουργήθηκε το 1895 από τον John Scheel και διαδόθηκε από τον Benedict Lust, που θεωρείται ο "πατέρας της φυσικοπαθητικής στις ΗΠΑ". Από τη δεκαετία του 1970 κ.ε., υπάρχει μια αναζωπύρωση του ενδιαφέροντος για τη φυσικοπαθητική στις Ηνωμένες Πολιτείες και τον Καναδά, παράλληλα με το κίνημα "ολιστικής υγείας".

## Παραπομπές


Κατηγορία:Εναλλακτική ιατρική
Βοτανοθεραπεία

δεξιά|μικρογραφία|345x345εσ| Μια ρετρό συλλογή θεραπευτικών βοτάνων.
**Βοτανοθεραπεία** είναι η χρήση των βοτάνων για θεραπευτικούς σκοπούς. Τα φυτά έχουν χρησιμοποιηθεί ως βάση ιατρικών θεραπειών για μεγάλο διάστημα της ανθρώπινης ιστορίας και πολλές από τις μεθόδους της παραδοσιακής ιατρικής εξακολουθούν να εφαρμόζονται ευρέως έως και σήμερα.

Η σύγχρονη ιατρική χρησιμοποιεί πολλές τιτλοδοτημένες ουσίες, που προέρχονται από φυτά, ως βάση συμβατικών τυποποιημένων ιδιοσκευασμάτων που έχουν αποδεδειγμένη θεραπευτική δράση. Παρόλο που η βοτανοθεραπεία εφαρμόζει σύγχρονα πρότυπα και ελέγχους στα βότανα, που χρησιμοποιεί, και στα φάρμακα, που παράγονται από φυσικές πηγές, δεν υπάρχουν πολλές κλινικές δοκιμές υψηλής ποιότητας και πρότυπα για την καθαρότητά τους και τη δοσολογία τους.

Η βοτανοθεραπεία είναι γνωστή επίσης ως **φυτιατρική** και **φυτοθεραπεία**. Με το όρο **παραβοτανική** (paraherbalism) περιγράφονται εναλλακτικές και ψευδοεπιστημονικές πρακτικές, που προωθούν την χρήση μη επεξεργασμένων φυτικών ή ζωικών εκχυλισμάτων ως φαρμάκων ή υγιεινών σκευασμάτων χωρίς στοιχεία για την αποτελεσματικότητα και ασφάλειά τους. Αυτή η πρακτική διαφέρει από τη χρήση φαρμάκων, που προέρχονται από φυτά στην συμβατική φαρμακολογία, επειδή δεν απομονώνει ούτε τυποποιεί τις βιολογικά δραστικές ενώσεις, αλλά στηρίζεται στην πεποίθηση ότι η διατήρηση διαφόρων ουσιών από την πηγή τους χωρίς επεξεργασία τις κάνει ασφαλέστερες ή πιο αποτελεσματικές, κάτι για το οποίο δεν υπάρχουν στοιχεία. Πολλά φυτικά συμπληρώματα διατροφής εμπίπτουν συνήθως σε αυτή την κατηγορία.

## Παραπομπές


Κατηγορία:Εναλλακτική ιατρική
Κατηγορία:Συμπληρώματα διατροφής
Κατηγορία:Βοτανική
Κατηγορία:Ψευδοεπιστήμες
Χειρουργός

Οι γενικοί **χειρουργοί** εκτελούν μεγάλο φάσμα επεμβάσεων σε δiάφορα μέρη του σώματος. Ο **Γενικός Χειρουργός** αντιμετωπίζει **παθήσεις των ζωτικών οργάνων της άνω και κάτω κοιλίας**, του **θυρεοειδούς αδένα**, του **μαστού** και της **περιπρωκτικής περιοχής**. Είναι επίσης εκπαιδευμένοι να αναγνωρίζουν προβλήματα που πρέπει να παραπεμφθούν σε άλλους πιο ειδικευμένους χειρουργούς, που έχουν επίσημη πιστοποίηση της υποειδικότητάς τους. Η ορθοπρωκτική χειρουργική ασχολείται με το κατώτερο τμήμα του εντέρου, η νευροχειρουργική με τα περιφερικά νεύρα, τον εγκέφαλο και τον νωτιαίο μυελό, η ορθοπεδική με προβλήματα του μυοσκελετικού συστήματος, η ωτορινολαρυγγολογία με το κεφάλι και τον λαιμό, η πλαστική χειρουργική με ανάπλαση, αποκατάσταση ή βελτίωση της εμφάνισης και λειτουργικότητας οποιουδήποτε μέρους του σώματος, ενώ η καρδιοθωρακική χειρουργική εστιάζεται στον θώρακα, και ιδιαίτερα στην καρδιά και τους πνεύμονες.

## Εξωτερικοί σύνδεσμοι

Κατηγορία:Χειρουργική
Δημόσια ραδιοτηλεόραση

Η **δημόσια ραδιοτηλεόραση** περιλαμβάνει το ραδιόφωνο, την τηλεόραση και άλλα ηλεκτρονικά μέσα ενημέρωσης των οποίων η κύρια αποστολή είναι η δημόσια υπηρεσία/λειτούργημα. Οι δημόσιοι ραδιοτηλεοπτικοί οργανισμοί λαμβάνουν χρηματοδότηση από διάφορες πηγές, συμπεριλαμβανομένων των τελών αδείας, ατομικές συνεισφορές, δημόσια χρηματοδότηση και εμπορική χρηματοδότηση.

Η δημόσια ραδιοτηλεόραση μπορεί να λειτουργεί σε εθνικό ή τοπικό επίπεδο, ανάλογα με τη χώρα και το σταθμό. Σε ορισμένες χώρες, η δημόσια ραδιοτηλεόραση διοικείται από έναν ενιαίο οργανισμό. Άλλες χώρες έχουν πολλούς δημόσιους ραδιοτηλεοπτικούς οργανισμούς που λειτουργούν περιφερειακά ή σε διαφορετικές γλώσσες. Ιστορικά, η δημόσια ραδιοτηλεόραση ήταν κάποτε η κυρίαρχη ή μοναδική μορφή ραδιοτηλεόρασης σε πολλές χώρες (με την αξιοσημείωτη εξαίρεση των Ηνωμένων Πολιτειών της Αμερικής). Η εμπορική ραδιοτηλεόραση τώρα υπάρχει στις περισσότερες από αυτές τις χώρες. Ο αριθμός των χωρών με μόνη τη δημόσια ραδιοτηλεόραση μειώθηκε σημαντικά κατά τη διάρκεια του τελευταίου μέρους του 20ου αιώνα.

## Ορισμός της δημόσιας ραδιοτηλεόρασης
Η κύρια αποστολή της δημόσιας ραδιοτηλεόρασης ότι αυτή της δημόσιας υπηρεσίας, απευθυνόμενη και εμπλέκοντας τον πολίτη. Το βρετανικό μοντέλο έχει γίνει ευρέως αποδεκτό ως ένας καθολικός ορισμός. Το μοντέλο ενσωματώνει τις ακόλουθες αρχές:
* την καθολική προσβασιμότητα (γεωγραφική)
* καθολικό κοινό (γενικές προτιμήσεις και τα ενδιαφέροντά)
* ιδιαίτερη προσοχή στις μειονότητες
* συμβολή στην αίσθηση της εθνικής ταυτότητας και της κοινότητας
* απόσταση από τα κατεστημένα συμφέροντα
* απευθείας χρηματοδότηση
* ανταγωνισμός σε καλό πρόγραμμα αντί για αριθμούς
* κατευθυντήριες γραμμές που απελευθερώνουν αντί να περιορίζουν τους διαμορφωτές του προγράμματος

Ενώ η εφαρμογή ορισμένων αρχών μπορεί να είναι απλή, όπως στην περίπτωση της προσβασιμότητας, ορισμένες από τις αρχές μπορεί να είναι αόριστες ή δύσκολο να εφαρμοστούν. Στο πλαίσιο μιας μεταβαλλόμενης εθνικής ταυτότητας, ο ρόλος της δημόσιας ραδιοτηλεόρασης μπορεί να είναι ασαφής. Ομοίως, η υποκειμενική φύση του καλού προγραμματισμού, μπορεί να θέσει το ζήτημα της ατομικών ή δημόσιων προτιμήσεων.Στο πλαίσιο της δημόσιας ραδιοτηλεόρασης υπάρχουν δύο διαφορετικές απόψεις σχετικά με την εμπορική δραστηριότητα. Η μία είναι ότι η δημόσια ραδιοτηλεόραση είναι ασυμβίβαστη με εμπορικούς στόχους. Η άλλη είναι ότι η δημόσια ραδιοτηλεόραση μπορεί και πρέπει να ανταγωνιστεί στην αγορά με τους ιδιωτικούς ραδιοτηλεοπτικούς φορείς. Αυτή η διχογνωμία τονίζεται από τις πτυχές της δημόσιας υπηρεσίας των παραδοσιακών εμπορικών ραδιοτηλεοπτικών φορέων.

Σε ορισμένες περιοχές η δημόσια ραδιοτηλεόραση μπορεί να είναι ή να μην είναι συνώνυμη με ελεγχόμενους από την κυβέρνηση ραδιοτηλεοπτικούς φορείς. Σε ορισμένες χώρες, όπως το Ηνωμένο Βασίλειο, οι δημόσιοι ραδιοτηλεοπτικοί φορείς δεν εξαρτώνται από κυβερνητικές υπηρεσίες, και έχουν ανεξάρτητο μέσο χρηματοδότησης και, ως εκ τούτου, απολαμβάνουν τη συντακτική ανεξαρτησία.

Κατηγορία:Τηλεόραση
Κατηγορία:Ραδιόφωνο
Κατηγορία:Μέσα Μαζικής Ενημέρωσης
Ψυχίατρος

Οι **ψυχίατροι** είναι γιατροί ειδικευμένοι στην ψυχιατρική. Ένας ψυχίατρος ειδικεύεται στη διάγνωση, στη θεραπεία και στην πρόληψη των ψυχικών διαταραχών. 

Αντικείμενο τους είναι η αντιμετώπιση νοητικών ή συναισθηματικών διαταραχών όπως για παράδειγμα η σχιζοφρένεια, η διπολική διαταραχή, η κατάθλιψη, οι αγχώδεις διαταραχές ή οι διαταραχές πρόσληψης τροφής. Μπορεί να χρησιμοποιούν ψυχοθεραπεία, όπως και οι (εκπαιδευμένοι) κλινικοί ψυχολόγοι ή άλλοι, επίσης εκπαιδευμένοι, επαγγελματίες ψυχικής υγείας, έχουν όμως επιπλέον ιατρική ιδιότητα και μόνο αυτοί, από τους τρεις κλάδους, δύνανται να χορηγούν φάρμακα.

## Καταστάσεις αντιμετώπισης
Οι καταστάσεις ψυχικής υγείας που μπορούν να διαγνωστούν και να αντιμετωπιστούν από ψυχίατρο περιλαμβάνουν:

* άγχος και κρίσεις πανικού
* φοβία
* ιδεοψυχαναγκαστική διαταραχή
* διαταραχή μετατραυματικού στρες
* διαταραχή προσωπικότητας
* σχιζοφρένεια
* κατάθλιψη και διπολική διαταραχή 
* άνοια και νόσο Αλτσχάιμερ
* διατροφικές διαταραχές, όπως η νευρική ανορεξία και η βουλιμία
* διαταραχές ύπνου, όπως η αϋπνία
* εθισμούς, όπως κατάχρηση ναρκωτικών ή αλκοόλ

Οι ψυχίατροι μπορούν επίσης να παρέχουν ψυχολογική υποστήριξη σε άτομα με μακροχρόνιες, επώδυνες ή τελικές παθήσεις σωματικής υγείας.

## Διάγνωση
Οι ψυχίατροι μπορούν να παραγγείλουν ή να εκτελέσουν μια πλήρη σειρά ιατρικών εργαστηριακών και ψυχολογικών εξετάσεων που, σε συνδυασμό με συζητήσεις με ασθενείς, βοηθούν στην παροχή μιας εικόνας της σωματικής και ψυχικής κατάστασης του ασθενούς. Στις ΗΠΑ, συγκεκριμένες διαγνώσεις βασίζονται σε κριτήρια που καθορίζονται στο Διαγνωστικό και Στατιστικό Εγχειρίδιο Ψυχικών Διαταραχών (DSM-5) της Αμερικανικής Ψυχιατρικής Ένωσης, το οποίο περιέχει περιγραφές, συμπτώματα και άλλα κριτήρια για τη διάγνωση των ψυχικών διαταραχών.

## Θεραπεία
Οι ψυχίατροι χρησιμοποιούν ποικίλες θεραπείες – συμπεριλαμβανομένων διαφόρων μορφών ψυχοθεραπείας, χρήσης φαρμάκων (π.χ. αντικαταθλιπτικά, αντιψυχωτικά, ηρεμιστικά και αγχολυτικά, υπνωτικά, σταθεροποιητές διάθεσης, διεγερτικά), ψυχοκοινωνικών παρεμβάσεων και άλλων θεραπειών (όπως ηλεκτροσπασμοθεραπεία ή ECT), ανάλογα με τις ανάγκες του κάθε ασθενή.

## Παραπομπές



Κατηγορία:Ψυχιατρική
State of Euphoria

Το **State of Euphoria** είναι το τέταρτο άλμπουμ του αμερικάνικου thrash metal συγκροτήματος Anthrax, το οποίο κυκλοφόρησε τον Σεπτέμβριο του 1988 μέσω της δισκογραφικής εταιρείας "Megaforce Records". Επανεκδόθηκε από την "Festival Records" μαζί με ένα 12" ΕΡ σινγκλ με την ονομασία "*Statements of Euphoria*", το οποίο περιέχει συνεντεύξεις με τα μέλη του συγκροτήματος, τη γαλλική εκτέλεση του "*Antisocial*" και το κομμάτι "*Pipeline*".

Η ηχογράφηση του άλμπουμ έγινε στα "Quadradial Studios" του Μαϊάμι και η μίξη του στα "Electric Lady Studios" της Νέας Υόρκης. Η παραγωγή του έγινε από τον Μαρκ Ντόντσον με μηχανικό ήχου τον Άλεξ Περιάλας.

Το "*State of Euphoria*" έγινε ο πρώτος δίσκος των Anthrax που σκαρφάλωσε στο Top-30 του Billboard στις Ηνωμένες Πολιτείες, ενώ έφθασε στο # 12 στη Μεγάλη Βρετανία, την υψηλότερη θέση από οποιοδήποτε άλλο άλμπουμ του συγκροτήματος. Έχει βραβευθεί ως χρυσός στις ΗΠΑ και τον Καναδά και ασημένιος στο Ηνωμένο Βασίλειο. Παράλληλα, κυκλοφόρησαν οι σινγκλ επιτυχίες "*Make Me Laugh*" και "*Antisocial*".

Οι κριτικές που έλαβε ο δίσκος ήταν θετικές αλλά οι βαθμολογίες ήταν μικρότερες σε σχέση με τους δύο προκατόχους του. Το "Metal Storm" το έχει βαθμολογήσει με 7,8 / 10, το "Metal Forces" του έδωσε την απόλυτη βαθμολογία του 10 / 10, αλλά το "AllMusic" του έδωσε 2,5 / 5 θεωρώντας ότι δεν κατάφερε να πλησιάσει το επίπεδο του "*[[Spreading the Disease]]*" και του "*[[Among the Living]]*".

## Τραγούδια
1. **Be All, End All** *(Belladonna, Spitz, Ian, Bello, Benante)* - 6:22
2. **Out of Sight, Out of Mind** *(Belladonna, Spitz, Ian, Bello, Benante)* - 5:13
3. **Make Me Laugh** *(Belladonna, Spitz, Ian, Bello, Benante, Lilker)* - 5:41
4. **Antisocial** *(Bonvoisin, Krief)* - 4:27
5. **Who Cares Wins** *(Belladonna, Spitz, Ian, Bello, Benante)* - 7:35
6. **Now It's Dark** *(Belladonna, Spitz, Ian, Bello, Benante)* - 5:34
7. **Schism** *(Belladonna, Spitz, Ian, Bello, Benante)* - 5:27
8. **Misery Loves Company** *(Belladonna, Spitz, Ian, Bello, Benante)* - 5:40
9. **13** *(Belladonna, Spitz, Ian, Bello, Benante, Lilker)* - 0:49
10. **Finale** *(Belladonna, Spitz, Ian, Bello, Benante, Lilker)* - 5:47

## Θέσεις τσαρτ

## Βραβεία
***State of Euphoria*** *(άλμπουμ)*
Ηνωμένες Πολιτείες (*RIAA Certification*) : Χρυσός
Ηνωμένο Βασίλειο (*BPI Certification*) : Ασημένιος
Καναδάς (*CRIA Certification*) : Χρυσός

## Τα μέλη του συγκροτήματος
Το "*State of Euphoria*" ηχογραφήθηκε από τους εξής μουσικούς:

* Τζόι Μπελαντόνα - φωνητικά
* Νταν Σπιτζ - κιθάρα
* Σκοτ Ίαν - κιθάρα
* Φρανκ Μπέλο - μπάσο
* Τσάρλι Μπενάντε - τύμπανα

## Παραπομπές


## Πηγές
* Allmusic review
* Encyclopaedia Metallum review
* Metal Storm review

Κατηγορία:Άλμπουμ του 1988
Κατηγορία:Άλμπουμ των Anthrax
ΣΦ Ριντ

Η **ΣΦ Ριντ** είναι μια αυστριακή ποδοσφαιρική ομάδα. Ιδρύθηκε το 1912. Συμμετέχει στην 2η Λίγκα Αυστρίας. Αγωνίζεται στο Keine Sorgen Arena, χωρητικότητας 7680 θεατών. Έχει κατακτήσει δύο Κύπελλα Αυστρίας. Την περίοδο 2006-07 ήταν φιναλίστ στο πρωτάθλημα.

## Παραπομπές


## Εξωτερικοί σύνδεσμοι

* Επίσημη ιστοσελίδα
* SV Ried at UEFA.COM
* SV Ried at EUFO.DE 
* SV Ried at Weltfussball.de

* SV Ried at Transfermarkt.de 
* SV Ried at Football Squads.co.uk
* SV Ried at National Football teams.com
* SV Ried at Football-Lineups.com

Κατηγορία:Ιδρύσεις ποδοσφαιρικών ομάδων το 1912
Κατηγορία:Ποδοσφαιρικές ομάδες Αυστρίας
Κατηγορία:ΣΦ Ριντ
Αλεμάνια Άαχεν

Η **Αλεμάνια Άαχεν** είναι γερμανική ποδοσφαιρική ομάδα από την πόλη Άαχεν. Ιδρύθηκε στις 16 Δεκεμβρίου 1900. Έδρα της ομάδας είναι το New Tivoli, χωρητικότητας 32.960. Συμμετέχει στη 3η Λίγκα (2024-25). Τις περισσότερες περιόδους στην ιστορία της συμμετείχε στην 2η Μπούντεσλιγκα. Στην Μπουντεσλίγκα μετράει 3 συμμετοχές στα τέλη της δεκαετίας του 1960 και άλλη μία στο Γερμανικό πρωτάθλημα ποδοσφαίρου ανδρών 2006-2007(γράφτηκε το 2024).
μικρογραφία|2010

## Ιστορία
Η Alemannia Aachen έχει μια πλούσια ιστορία, που περιλαμβάνει αρκετές περιόδους στην Μπουντεσλίγκα. Ο σύλλογος κέρδισε το πρωτάθλημα της Δυτικής Γερμανίας το 1928 και κέρδισε επίσης το Κύπελλο Δυτικής Γερμανίας το 1925, το 1930 και το 1960.
Η μετέπειτα εποχή της δεκαετίας του 1960 και η δεκαετία του 1970 ήταν μια επιτυχημένη περίοδος για την Αλεμάνια Άαχεν, η οποία έπαιξε στο ανώτατο πρωτάθλημα της Δυτικής Γερμανίας για αρκετές σεζόν. Ο σύλλογος κέρδισε επίσης το Κύπελλο Δυτικής Γερμανίας το 1974 και το 1984.

Η Αλεμάνια Άαχεν προβιβάστηκε στη Μπουντεσλίγκα για πρώτη φορά το 1967, αλλά υποβιβάστηκε μετά από δύο σεζόν. Ο σύλλογος επέστρεψε στην Μπουντεσλίγκα το 1973 και έπαιξε εκεί για άλλες τρεις σεζόν.
Η τρίτη άνοδος του συλλόγου στη Μπουντεσλίγκα ήρθε το 1989, αλλά και πάλι υποβιβάστηκε μετά από δύο σεζόν. Η Αλεμάνια Άαχεν επέστρεψε για τελευταία φορά στην Μπουντεσλίγκα το 2006, αλλά υποβιβάστηκε ξανά μετά από μία σεζόν.

Η ομάδα**
Η τρέχουσα ομάδα της Αλεμάνια Άαχεν αποτελείται από ένα μείγμα έμπειρων και νεαρών παικτών. Ο προπονητής είναι ο Μάρκους Φαν Αμέρν.

Το γήπεδο**
Η Αλεμάνια Άαχεν έπαιζε τους εντός έδρας αγώνες της στο Τούρεενερ Στάντιον, το οποίο έχει χωρητικότητα 32.960 θεατών. Το γήπεδο χτίστηκε το 1928 και έχει φιλοξενήσει αρκετούς διεθνείς αγώνες. Σήμερα παίζει στο στάδιο New Tivoli

## Σεζόν
**από το 1963**

## Παραπομπές


## Εξωτερικοί σύνδεσμοι
* 
* Alemannia Aachen


Κατηγορία:Ιδρύσεις ποδοσφαιρικών ομάδων το 1900
Αλ Αραμπί ΣΚ (Κατάρ)

Η **Αλ Αραμπί ΣΚ** είναι αθλητικός σύλλογος στο Κατάρ. Διαθέτει αρκετά τμήματα με πιο γνωστό το ποδοσφαιρικό τμήμα το οποίο συμμετέχει στην Qatar Stars League. Βάση του συλλόγου είναι η Ντόχα. Ιδρύθηκε το 1952. Έδρα της ποδοσφαιρικής ομάδας είναι το Grand Hamad Stadium, χωρητικότητας 18000 θεατών. Έχει κερδίσει 7 φορές το πρωτάθλημα της χώρας (1983, 1985, 1991, 1993, 1994, 1996, 1997).

## Εξωτερικοί σύνδεσμοι
*Επίσημη ιστοσελίδα

Κατηγορία:Ιδρύσεις ποδοσφαιρικών ομάδων το 1972
Δόρυσσος ο Λακεδαιμόνιος

Ο **Δόρυσσος** ήταν βασιλιάς της αρχαίας Σπάρτης, που καταγόταν από το γένος των Αγιαδών.

Ήταν γιος και διάδοχος του βασιλιά Λαβώτα.   Σύμφωνα με τον Παυσανία, η βασιλεία του Δορύσσου ήταν σύντομη . Μετά το θάνατο του, τον διαδέχθηκε ο γιος του, ο Αγησίλαος Α΄.  

## Παραπομπές


Κατηγορία:Βασιλείς της αρχαίας Σπάρτης